КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий мазаем и 27 лъандэрэ республикэм и цIыху 26-рэ иригъэблэгъащ
Абыхэм я нэхъыбэр зыщIэлъэIухэм ящыщщ щытыкIэ гугъум ихуа унагъуэхэм защIэгъэкъуэныр. Языныкъуэхэр IэнатIэ ягъуэтын папщIэ, щIыналъэм инвестицэхэр къыхегъэлъхьэным пыщIа Iуэхухэм теухуащ. гъэзэщIакIуэ властым и зыхуэфащэ органхэм пщэрылъ щащIащ зыхуэза дэтхэнэри зыгъэпIейтейр зэпкърахыу, иужькIэ хъыбар ирагъэщIэжыну.
Гъэм зэрыщIидзэрэ КIуэкIуэ Юрий цIыху 92-рэ я щхьэ IуэхукIэ иригъэблэгъащ.
КъБР-м и Iэтащхьэмрэ Правительствэмрэ
я пресс-IуэхущIапIэ.
